O’zbekiston: Amerika sarmoyasiga eshiklarimiz ochiq
O’zbekiston rahbari Shavkat Mirziyoyev 1-fevral kuni Amerika-O’zbekiston savdo palatasi raisasi Kerolin Lem bilan ko’rishgan.
ning yozishicha, bugun O’zbekistonda Amerikaning bir necha kompaniyalari, xususan, “Boeing”, “General Motors”, “General Electric”, “Hyatt”, “Hilton” kabi kompaniyalari ishlab turibdi. Qo’shma Shtatlar O’zbekistonga 1 milliard dollardan oshiq sarmoya kiritgan. Bu orada, Tashqi iqtisodiy aloqalar, investitsiya va savdo vaziri Elyor G’aniyev Amerika investitsiyasi oshishi va bizneslari ko’payishidan manfaatdormiz demoqda. ning xabariga ko’ra, buning uchun O’zbekistonda sharoit yaratib beramiz, degan G’aniyev. Uningcha, ayni paytida sarmoya va savdo ko’lami juda kam. Toshkent tomoni, deya yozadi , xususan, energetika, avtomobilsozlik, muqobil energiya manbalarini ishlash, farmatsevtika, neft-gaz, texnologiya va elektronika kabi yo’nalishlarda Amerika bilan hamkorlikni oshirishni xohlaydi. G’aniyev mamlakatda to’rt yangi erkin savdo hududi tashkil qilinayotganini aytib, ularda xorij sarmoyadorlari uchun qulay sharoit bor, deydi. “Soliq va boj to’lovlari nolga teng. Ya’ni sharoit ideal ekanini anglatadi bu”, - deydi rasmiy. Uning ta’kidlashicha, korrupsiyaga qarshi choralar ham jadal ko’rilmoqda. Vazir so’zlariga ko’ra, Toshkent Amerika bilan savdo, moliyani oshirishni xohlaydi, lekin o’rtada to’siqlar bor. Misol, O’zbekiston Iqtisodiy Hamkorlik va Taraqqiyot Tashkilotining () sarmoyalarga xavf katta bo’lgan davlatlar ro’yxatida qolayapti, deydi u. “Bizni hozirgacha oltinchi toifaga kiritishadi. Bu albatta to’siq, avvalo Amerika uchun”, - degan G’aniyev. Aytish kerak, mazkur tashkilot nazarida mamlakatda korrupsiya hanuz keng quloch yozgan, bank sektori izchil rivojlanmagan, konvertatsiya erkin emas, hukumat bizneslar faoliyatiga aralashishda davom etmoqda va bular bizneslar taraqqiyotiga asosiy to'siq bo'lib qolmoqda. Amerika-O’zbekiston savdo palatasining oldingi anjumani 2015-yilning oktabrida Vashingtonda o’tgan.